Haji Ahmad J.P

Haji Ahmad J.P atau nama sebenar Haji Ahmad bin Haji Abdul Rahman ialah seorang ulama dan ahli politik dari Kedah, Malaysia.  

 Latar belakang 
Bapa beliau, Haji Abdul Rahman bin Haji Abdullah bin Haji Abdul Latif al-Patani ialah keturunan ulama Patani yang berasal dari Kota Baharu Reman. Keluarga ayah beliau berpindah dari Patani ke Kota Kuala Muda di Kedah dan seterusnya berpindah ke Kupang, Kedah untuk menyertai kaum kerabat beliau yang tinggal di pesisir Sungai Kupang seperti Kampong Sadik, Kampong Tanjong, Kampong Pisang dan Kampong Jerai. 

 Pendidikan 
Beliau mendapat pendidikan tidak formal sewaktu kecil manakala pendidikan formal diperolehi daripada Pondok Kemelong, Sik, Kedah sama seperti sepupu beliau Tuan Guru Haji Yahya Taha. Pondok Kemelong, Sik pada waktu itu berada di bawah pentadbiran Tuan Guru Haji Yaakub menjadi pusat pengajian yang dikenali di Kedah selepas Perang Dunia Pertama (1916) kerana terdapat pelajar yang datang dari daerah lain dari Asia Tenggara seperti Indonesia, Patani, Legor, Bangkok dan Kampuchea. Banyak lepasan pondok ini merupakan ulama terkenal seperti Syekh Abdul Kadir al-Mandili dari Indonesia yang meningal dunia di Mekah, Tuan Guru Haji Yasin bin Sibar dari Negeri Sembilan yang juga meninggal dunia di Mekah dan Tuan Guru Haji Yahya Taha.  

Pada tahun 1930-an, Haji Ahmad berangkat ke Mekah dan kembali pada tahun 1940 iaitu sebelum Jepun menduduki Tanah Melayu. Kepulangan beliau membawa kekuatan kepada Madrasah Khairiah kerana peranan beliau sebagai penolong dan penasihat Tuan Guru Haji Yahya. Beliau memegang jawatan pengerusi madrasah tersebut daripada tahun 1935 hingga 1969.

Beliau dikenali sebagai Paksu Haji Ahmad J.P. oleh penduduk daerah Baling.

 Politik 
Haji Ahmad terlibat dalam penentangan terhadap komunis dan bergiat dalam politik.

 Menentang komunis 
Semasa pemberontakan komunis di Tanah Melayu, Sekolah Melayu Kupang telah menjadi markas komunis dan telah menyebabkan gangguan di kampung sekitar. Haji Ahmad dan rakannya Haji Yahya Taha telah mengetuai perarakan menghalau komunis dengan laungan kuat takbir dan tahlil dan berhenti di Masjid Kupang yang terletak bertentangan dengan sekolah tersebut. Di masjid itu, mereka bertakbir dan bertahlil dengan kuat sehingga menggerunkan pihak komunis dan akhirnya melarikan diri.

 Menyemarak semangat kemerdekaan 
Pada 1946, Haji Ahmad telah berjaya membawa Presiden Pertubuhan Kebangsaan Melayu Bersatu (UMNO), Dato' Onn Jaafar ke sebuah perhimpunan di madrasahnya di Kupang, Baling yang telah dihadiri lebih 1000 orang penduduk. Perhimpunan itu juga turut dihadiri oleh Sultan Kedah.Sultan Of Kedah Meets Dato Onn Perhimpunan tersebut diadakan bagi menzahirkan penentangan terhadap penubuhan Kesatuan Tanah Melayu.

Haji Ahmad juga pernah dilantik menjadi ahli masjlis mesyuarat kerajaan negeri Kedah daripada 1947 hingga 1957Kedah Councillors.

 Anugerah dan pengiktirafan 


 Ahli Darjah Empayar British (M.B.E.) - 1953SUPPLEMENT TO THE LONDON GAZETTE, 1 JANUARY, 1953

 Jaksa Pendamai (J.P.) - 19504 NEW JPs IN KEDAH

 Meninggal dunia 
Haji Ahmad meninggal dunia pada malam Jumaat, 1971 dalam usia 63 tahun.

 Rujukan 

Kategori:Kelahiran 1909
Kategori:Kematian 1971
Kategori:Orang dari Kedah
Kategori:Orang Malaysia berketurunan Melayu
Kategori:Tuan guru pondok di Malaysia
Kategori:Ulama penentang penjajah Malaysia